اوکراینا پرزیدنتی ولودیمیر زلنسکی روسیانین اؤلکه‌سینه قارشی هوجوم‌لارینی داوام ائتدیردیگینی، سیویل اینسان‌لاری هدف آلدیغینی و دونیانین بونا سرت رئاکسیا وئرمه‌سی‌نین واجیب‌لیگینی دیله گتیریب.
ولودیمیر زلنسکی "تلگرام" حسابیندان روسیا-اوکراینا محاربه‌سی‌نین 242-جی گونو ایله باغلی ویدئو مراجیت پای‌لاشا‌راق سون حادثه‌لری قیمتلندیریب.
روسیانین اوکراینادا خالقی محو ائتمه‌یه چالیشدیغینی مدافعه ائدن زلنسکی بون‌لاری دئییب:
"روسیا هارا اؤلوم و داغینتی گتیریرسه، بیز نورمال حیاتا قاییدیریق. محض بو اوکراینا‌لی‌لاری ماراقلاندیریر. اوکراینا هارادا‌دیرسا، حیات هئچ واخت دایانمیر. اما روسیا هارا گئدیرسه، اونون آردینجا کوتلوی مزارلیق‌لار، ایشگنجه دوشرگه‌لری، داغیدیلمیش شهرلر و کندلر گلیر، مین قویولموش ساحه‌لر، داغیلان آلت یاپی و طبیعی فلاکت‌لر ده ائله‌جه.
حاضیردا روسیایا هئچ کیمین اینانمامیر. زاپوریژیا آتوم الکتریک سانترالیندا باش وئرمیش رادیاسیون فلاکتی ایله باغلی منی شانتاژ ائدن روسیا ایدی. بو، روسیا راکت‌لری‌نین کونکرت اولا‌راق اوکراینانین آتوم تاسیس لری اوزرینده‌کی حرکت‌دیر.
زلنسکی روسیا قوه‌لرینی نظارت ائتدیک‌لری خرسون بؤلگه‌سینده‌کی کاخووا سدینه مین لر قویماقدا و اوکراینادا قاداغان اولونموش سلاح‌لاردان ایستیفاده ائتمکده گوناهلاندیریب و علاوه ائدیب: "ایندی اینانیرام کی، دونیا (روسیا) مومکون قدر سرت رئاکسیا وئرمه‌لی‌دیر".
روسیانین بو گون تکجه اوکراینانی دئییل، بوتون دونیانی شانتاژ ائتمه‌یه داوام ائتدیگینی دئین زلنسکی دونیا اؤلکه‌لری‌نین بونا تحریم لر کیمی موختلیف فورمادا رئاکسیا وئرمه‌سی‌نین واجیب‌لیگینه دقت چکیب:
"چونکی اونلار بیزی نه قدر گوجلو دستکله‌سه‌لر، بو محاربه و مومکون روسیا تهدیدلری بیر او قدر تئز بیته‌جک".
